cyanic-selkie/wikianc huggingface dataset:
Elektron bank sistemi
Elektron bank sisteminin növləri
Çoxlu sayda abonentin bir mərkəzi kompüterlə iki tərəfli əlaqə ilə idarə edildiyi bir sistemdir. Abonentlər, bir klavyatura vasitəsilə mesajlarını çatdırırlar. Görüntü üçün normal bir televizor ekranı, əlaqə üçünsə telefon xətləri istifadə edilir. Videomətin şirkətləri ev bankçılığı xidmətindən əlavə xəbərlər, alış-veriş, mülk alış-satışı, aerobilet satışı kimi müxtəlif xidmətlər də təklif edirlər.
Telefon Bankçılığı
İnformasiya-komunikasiya texnologiyalarındakı inkişaf və kompüter texnologiyasının banklarda geniş istifadəsi telefon bankçılığı üçün geniş imkanlar yaradır.
Bu sistemdən müştərilər öz ev və ya iş telefonları vaitəsilə bankın kompüterləri ilə əlaqə yaradaraq istifadə edirlər. Bu cür xidmət növü bütün müştərilərə telefon olan hər bir yerdən əlaqəli nömrələr verilərək təqdim edilir. Ancaq istifadə olunan telefon mütləq rəqəmli digital olmalıdır.
1973-cü ildə ilk dəfə Amerikada Seanttle First National Bank tərəfindən göstərilən bu xidmət növündən istifadə edənlərin çox az sayda olması ilə bağlı bir neçə ay sonra bu xidmət növü 1979-cu ilə qədər dayandırılmışdır.
Həmçinin bax
Електронно банкиране ইন্টারনেট ব্যাংকিং Internetové bankovnictví Netbank Electronic Banking Online banking Banca online Banque électronique Heimabanki Home banking インターネットバンキング 온라인 뱅킹 Internetinė bankininkystė Internetbankieren Internetbankieren Nettbank Nettbank Bankowość elektroniczna Banco internético Internetbank 網路銀行
Ağasəfər Mustafayev
Ağasəfər Hüseynqulu oğlu Mustafayev (9.1.1894, Tiflis - ?) — Azərbaycan Xalq Cümhuriyyəti Parlamentinin xüsusi qərarına əsasən, dövlət hesabına ali təhsil almaq üçün xaricə göndərilməsi nəzərdə tutulmuş tələbələrdən biri.
Həyatı
İkinci Bakı kişi gimnaziyasını bitirmiş (1913), 1918-ci ilədək Rusiyanın Don (Novoçerkassk) Universitetinin fizika-riyaziyyat şöbəsində 3 il oxumuş, lakin maddi çətinlik üzündən təhsilini yarımçıq buraxıb, geri qayıtmağa məcbur olmuşdu. Parlamentin 1919-cu il 1 sentyabr tarixli qərarına əsasən, təhsilini davam etdirmək üçün Rusiyaya göndəriləcək tələbələrin siyahısına daxil edilmişdir. Lakin Vətəndaş müharibəsi ilə əlaqədar yaranmış mürəkkəb vəziyyətdə oraya tələbə göndərmək mümkün olmamışdır. Sonrakı taleyi barədə məlumat aşkar olunmamışdır.
Natiq Məmmədov (hüquqşünas)
Natiq Seyfulla oğlu Məmmədov (, Babək rayon, Didivar k.) — Azərbaycan Respublikası Nazirlər Kabineti Aparatının rəhbərinin müavini, 3-cü dərəcəli dövlət müşaviri.
Həyatı
Natiq Məmmədov 5 aprel 1966-cı ildə Naxçıvan Muxtar Respublikasının Babək rayon Didivar kəndində anadan olub.
1983 −1987-ci illərdə müxtəlif qurumlarda əmək fəaliyyəti ilə məşğul olmuş və hərbi xidmət keçmişdir. 1987–1992-ci illərdə Bakı Dövlət Universitetinin hüquq fakultəsində təhsilini başa vurduqdan sonra sahibkarlıq, diaspora quruculuğu, nəzəri və praktik biliklərinin təkmilləşdirilməsi də daxil olmaqla, SOCAR, məhkəmə, seçki və dövlət qulluğu sistemlərində səmərəli fəaliyyət göstərmişdir. Bakı Dövlət Universitetinin dissertantı olmuş, "Konstitusiya hüququ kimi seçkilərin hakimiyyət orqanlarının formalaşdırılmasında rolu" mövzusunda elmi işin və bir neçə elmi məqalənin müəllifidir, Azərbaycan Respublikasının Prezidenti yanında Dövlət İdarəçilik Akademiyasında keçirilən kadrların ixtisas artırma kurslarında, habelə, seçki (referendum) subyektlərinin maariflənməsinə yönəlmiş çoxsaylı müxtəlif tədbirlərdə mühazirəçi olmuşdur.
Çoxsaylı beynəlxalq tədbirlərdə iştirak etmişdir həm də müxtəlif ölkələrdə seçki müşahidə missiyalarının rəhbəri və ya üzvü olmuş, müxtəlif ölkələrin seçki və məhkəmə təcrübəsini öyrənmiş, Konstitusiya hüququ, məhkəmə — hüquq islahatları, seçki sistemi, seçki (referndum) təşkilatçılığı, seçki hüququ, siyasi partiyalar və.s ilə bağlı KİV(kütləvi informasiya vasitələri)-lərdə çoxsaylı çıxışlar etmişdir.
Harvard Universiteti ndə hüquq, fəlsəfə, siyasət, seçki və s. sahələrə aid aşağıdakı kursları keçmişdir:
1.  Justice (Mənəvi və siyasi fəlsəfəyə giriş üzrə Harvard Universitetinin ən məşhur kurslarından biri)
2.  Contract Law: From Trust to Promise to Contract
3.  Citizen Politics in America: Public Opinion, Elections, İnterest Groups, and the Media
15–17 aprel 2019-cu ildə Narkotiklərlə Mübarizə üzrə 36-cı Beynəlxalq Konfransın İşçi Qrupunun rəhbəri olmuş, yüksək təşkilatçılığa görə ABŞ-nin Ədliyyə Departamentinin Narkotiklərlə Mübarizə Administrasiyası tərəfindən təltif edilmişdir.
Doğma ana dili ilə yanaşı İngilis, Rus, Türk dillərini bilir.
Fəaliyyəti
1992–1999-cu illərdə sahibkarlıq fəaliyyəti ilə məşğul olmuş, sahibkarlıq subyekti olan hüquqi şəxslərin hüquq qurumlarında və rəhbərliklərində müxtəlif vəzifələrdə təmsil olunmuşdur.
Bu illərdə Natiq Məmmədov Rusiya Federasiyasında milli diaspora quruculuğunda yaxından iştirak etmiş, mədəniyyətimizin təbliği və azərbaycanlıların maraqlarının qorunması məqsədilə yaradılmış ilk rəsmi qurumlardan olan "Dalğa" azərbaycanlılar cəmiyyətinin təsis edilməsinin təşəbbüsçüsü və fəal qurucusu olmuşdur.
1999-cu ildə Azərbaycan Respublikası Dövlət Neft Şirkətinin Üzən Gəmilərlə Kəşfiyyat və Qazma idarəsində hüquqşünas vəzifəsində çalışmışdır.
1999–2000-ci illərdə Azərbaycan Respublikası Dövlət Neft Şirkətinin hüquq xidmətinin rəhbəri olmuşdur.
2000–2004-cü illərdə Bakı şəhər Əzizbəyov Rayon Məhkəməsinin hakimi olmuşdur.
2004-cü ildə Azərbaycan Respublikası Azərbaycan Respublikasının Milli Məclisinin qərarı ilə Azərbaycan Respublikası Mərkəzi Seçki Komissiyasının üzvü təyin edilmiş və katibi seçilmişdir. MSK rəhbərliyinin formalaşdırılması qayda və prinsiplərinə uyğun olaraq dəfələrlə komissiyanın katibi seçilmiş və həmin vaxtdan 2011-ci ilədək bu vəzifədə fəaliyyət göstərmişdir.
2011–2018-ci ildə Azərbaycan Respublikası Mərkəzi Seçki Komissiyasının sədr müavini olmuşdur.[1]
03.09.2018-ci ildən Azərbaycan Respublikasının Baş nazirinin Sərəncamı ilə Azərbaycan Respublikası Nazirlər Kabineti Aparatının rəhbərinin müavini vəzifəsinə təyin edilmişdir.
4 may 2019 – 25.11.2019-cu ildə Azərbaycan Respublikası Nazirlər Kabinetinin Aparat rəhbərinin vəzifələrini icra etmişdir.
Ailəsi
Ailəlidir, 2 övladı var.
Turxan Xədicə Sultan
Turxan Xədicə Sultan  — 18. Osmanlı sultanı Sultan İbrahimin hasəkisi və 19. Osmanlı sultanı Sultan Mehmedin anasıdır. 1651-ci ildə taxt naibəsi Kösəm Sultanın öldürülməsindən sonra taxt naibəsi olaraq dövlət işlərini oğlu adına idarə etməyə başladı.
Həyatı
Rus əsilli olub, 1627-ci ildə dünyaya gəlmiş və 12 yaşında tatar hücumları ilə ələ keçirilərək Kor Süleyman Paşa tərəfindən dövrün validə sultanı Kösəm Sultana hədiyyə edilmişdir. Saray hərəmxanasına alındıqdan sonra adı dəyişdirilərək Turxan Xədicə qoyuldu. Hərəmxana tərbiyəsi alan və Sultan İbrahimə təqdim edilən ilk kəniz olan Turxan Sultan 15 yaşında 2 yanvar 1642-ci ildə Şahzadə Mehmedi dünyaya gətirdi və hasəki sultan oldu. Şahzadə Mehmedin dünyaya gəlişi Osmanlı sülaləsinin kəsilmə təhlükəsinin qarşısını almış, bu səbəblə həm Turxan Sultan, həm də oğlu sarayda xüsusi dərəcəyə gətirildi. Saraydakı təlimiylə xüsusi olaraq Sultan Əhmədin qızı Atikə Sultan vəzifələndirilmişdir. Hasəki sultanlıq dövrü o qədər də yaxşı keçmədi. Oğlu Sultan Mehmedin taxta çıxışıyla 8 avqust 1648-ci ildə validə sultan oldu və bu ünvanı ölümünə qədər 35 il daşıdı.
Turxan Sultanın Osmanlı imperiyasının olduqca qarışıq bir dövründə başlayan validə sultanlığının ilk 8 ili daxildə və xaricdə böyük çalxantılarla keçdi. Bu dövrün ilk 3 ilində Sultan Murad və Sultan İbrahimin anası olaraq 25 ildən çoxdur validə sultan olan Kösəm Sultanın kölgəsində qaldı. Əslində Sultan Mehmedin cülusunun ardından Köhnə saraya getməli olsa da, onu dəstəkləyən dövlət adamlarının müdaxiləsi ilə Kösəm Sultan padşahın nənəsi olaraq "böyük/kəbir/qoca validə", Turxan Sultan isə "kiçik validə/validə-yi sagir" adlanmağa başladı. Bu illər ərzində saray hərəmxanasının idarəsi də Kösəm Sultanın əlində idi. Kösəm Sultanın maaşı 3000, Turxan Sultanın isə 2000 axca idi.
Kösəm Sultanın yeniçəri ağaları ilə ittifaq qurduğu böyük validəlik dövründə ordu dövləti və sarayı idarə edirdi. Çox keçmədən kiçik validənin də yanında başlələ Süleyman ağa, padşahın müəllimi Reyhan ağa və müsahibi İsmayıl ağa kimi sarayın nüfuzlu adamları toplanmağa başladı. Beləliklə, iki cəbhə arasında nüfuz mübarizəsi gücləndi. Sultan Mehmed səltənətinin dördüncü sədrəzəmi Siyavuş Paşa dövründə sədrəzəmin yeniçəri ağaları ilə münasibətlərinin pisləşməsi Turxan Sultanın tərəfdarı olan saray ağaları ilə Kösəm Sultanı dəstəkləyən yeniçərilər arasındakı mübarizəni daha da şiddətləndirdi. Yeniçəri ağaları Kösəm Sultanın təhriki ilə Turxan Sultanı dəstəkləyən bir neçə saray ağasını aradan qaldırmaq istədi və bununla saraydakı nüfuzlu şəxslər böyük validəyə qarşı Turxan Sultanı dəstəkləməyə başladı. Sultan Mehmedin böyük validə tərəfindən zəhərlənərək Şahzadə Süleymanın taxta çıxarılması xəbəri, Kösəm Sultanın kənizlərindən biri olan Mələk kalfa tərəfindən Turxan Sultana bildirilmiş, bununla da vəziyyət daha da gərginləşmişdir. Nəticədə Turxan Sultana bağlı 14 saray ağasının dəstəyi ilə Kösəm Sultanın qətlə yetirilməsi qərarlaşdırıldı və 1651-ci il 2 sentyabrı 3 sentyabra bağlayan gecə baş lələ Süleyman ağanın müdaxiləsi ilə Kösəm Sultan və tərəfdarları qətlə yetirildi. Beləliklə, Turxan Sultan sarayda bütün vəzifələri əlində cəmlədi. Ancaq bundan sonrakı 5 ildə mühüm hadisələrin baş verməsi (məsələn, Çinar hadisəsi), Venesiyalılara qarşı ard-arda gələn məğlubiyyətlər Turxan Sultanı çətin vəziyyətdə qoydu.
Baş memar Qasım ağanın sədrəzəmliyə məsləhət gördüyü yerlisi Körpülü Mehmed Paşanın adı gizlicə Turxan Sultana bildirildi. Onun bütün bu problemləri həll edə biləcəyinə inanıldı və Mehmed Paşa saraya çağırıldı. Mehmed Paşanın irəli sürdüyü 4 şərti qəbul edən Turxan Sultan bütün dövlət məsələlərini ona təslim etdi. Mehmed Paşanın şərtləri isə bunlar idi: 1657-ci ilin payızından etibarən Sultan Mehmedin tərtiblənən səfərlər səbəbilə Ədirnədə qaldığı illərdə Turxan Sultan oğlunu tək qoymadı. Padşahın Ədirnədən ayrıldığı qısa müddətli səfərlərdə padşahın qorunması üçün vəzirlərdən biri xüsusi olaraq vəzifələndirilirdi. Bu dönəmlərdə qısa müddətliyinə İstanbula gedib şəhərdəki asayişi yoxlamışdır. Bu səyahətlərdən birində 1661–1662-ci illərdə sarayda oğlu üçün xüsusi otaq inşa etdirmişdir (Ovçu Sultan Mehmed xan otağı/Dolmabağça qəsri). Turxan Sultan Lehistan səfəri üçün 5 iyun 1672-ci ildə mərasimlə Ədirnədən ayrılıb oğluyla birlikdə Babadağına qədər irəlilədi. Ordu səfərdən dönənə qədər burada qalan Turxan Sultanın təhlükəsizliyi ilə vəzirlərdən İbrahim Paşa vəzifələndirilmişdi. Bu əsnada 8 yaşındakı nəvəsi Şahzadə Mustafa da yanında idi. Ancaq buradakı günləri səfər sonuna qədər çəkmədi. Ordu səfərdən dönərkən Turxan Sultan çoxdan İstanbula getmişdi. Bir həftə sonra isə Sultan Mehmed anasını Ədirnəyə gətirməsi üçün müsahib vəzirlərindən Mustafa Paşanı İstanbula göndərdi.
Gülnuş Əmətullah Sultanın təsiriylə, Şahzadə Mustafa və Əhmədin dünyaya gəlişindən sonra qardaşları Şahzadə Süleyman və Əhmədi boğdurmaq istəyən Sultan Mehmedə mane olmuş, bundan başqa sədrəzəm Siyavuş Paşanın vəzifədən alınmasının ardından edamına və Sabatay Sevinin qətlinə mane olmuşdur. Ancaq Anadolu başqazılığı dövründə sarayda nüfuz qazanmış ancaq şeyxülislam olduqdan sonra müxtəlif siyasi hadisələrə adı qarışan Xocazadə Məsud Əfəndinin vəzifədən alınaraq edam edilməsi məhz Turxan Sultanın nəzarətində baş tutmuşdur. Yusif ağa adlı bir qardaşını sonrakı illərdə İstanbula gətirdiyi bilinir.
Məstalıbəyli
Məstalıbəyli — Azərbaycan Respublikasının Cəbrayıl rayonunun inzibati ərazi vahidində kənd.
Tarixi
1993-cü ildə Ermənistan Respublikası Silahlı Qüvvələri tərəfindən işğal edilib. 22 oktyabr 2020-ci ildə Azərbaycan Silahlı Qüvvələri tərəfindən işğaldan azad edilmişdir.
Toponimikası
Məstalıbəyli Cəbrayıl rayonunun Qumlaq inzibati ərazi vahidində kənddir. Gəyən çölündədir. Keçmiş adı Cəfərağalı olmuşdur. Məstalıbəyii etnooykonimdir. Oykonim Azərbaycan tayfalanndan şahsevənlərin məstalıbəylilər tirəsinin adı ila bağlıdır. Cəfərağalı adı isə həmin kənddə məskunlaşmış məstalıbəyli tirəsinə mənsub ailəlarin Cəfər ağa adlı birisinə məxsus olması ila əlaqədardır.
İqtisadiyyatı
Əsas təsərrüfatı heyvandarlıq idi.
Pab
thumb|right|250px|[[İngilis rəssamı Henri Sinqlenton tərəfindən 1790-cı ildə çəkilmiş rəsm əsərində dönəmin ilkin pabları göstərilmişdir.]]
Pab — Alkoqollu içkilərin satıldığı və içildiyi restoran tipli məkan. Pablar ingilis sosial-kulturoloji mədəniyyətinin mühüm tərkib hissələlərindən biridir. Pab sözü İngilis dilində Public House sözlərinin qısaldılmasından əmələ gəlmişdir. Bu tipli içkixanalar əsasən Böyük Britaniyanın hakim olduğu ərazilərdə (Avstraliya, Kanada, Yeni Zelandiya) yayılmışdır. Mütəxəssislər tərəfindən Pablar Tavernaların müasir forması kimi izah edilir.
Bentofaq balıqlar
Bentofaq balıqlar – su hövzələrinin dibində yaşayan canlılarla qidalanan balıqlar - çəki, lil balığı, daban balığı və başqaları.
Ədəbiyyat
1. Axundov M.A., Mehrəliyev Ə.Ə., Əliyev A.R., Muradova E.Ə. Bioloji terminlər lüğəti. Bakı, 2005, 260 s.
Thimliç Ohinqa
Thimliç Ohinqa — Şərqi Afrika, Keniyada daş tikililərin xarabalıqları kompleksidir. Keniyadakı Viktoriya gölü ətrafında qurulmuş 521 daş konstruksiyadan ibarət 138 ərazidən biridir. Thimliç Ohinqanın əsas korpusu qalınlığı 1 ilə 3 metr, hündürlüyü 1 ilə 4.2 metr arasında dəyişən divarlara malikdir. Tikililər bloklardan, qayalardan və arası doldurulmadan qoyulmuş daşlardan tikilmişdir. Sıx yığılmış daşlar bir-birini bağlayır. Ərazinin 550 ildən çox yaşı olduğu güman edilir. Ərazi Luo xalqı tərəfindən işğal edilir. Luo dilində Thimliç "qorxulu sıx meşə", Ohinqa isə "böyük qala" deməkdir.
Yaşayış yerləri və memarlıq üslubu
Thimliç Ohinqa bölgəsində Keniyanın müstəmləkə edilməzdən bir müddət əvvəl ərazini müəmmalı şəkildə boşaltan Bantu dilli xalqın yaşadığı düşünülr. Ərazidə tikililərin faktiki qurucuları üzrə geniş tədqiqat aparılmışdır. Bəzi mənbələr ərazidəerkən Qusii/Kuria və ya Luhyaların yaşadığını iddia edir. Lakin qeyd olunan qəbilələrin leksikalarında "Thimliç" və "Ohinqa" anlayışları olmadığından bu fərziyyələr inkar edilmişdir. "Thimliç" və "Ohinqa" ərazinin ənənəvi sakinləri olan Luo dilində aşkar edilmişdir.
Uqanda, Ruanda, Sudan və Burundidən gələn miqrantların da bölgədən keçdikləri güman edilir. Ərazi sonuncu dəfə XX əsrin birinci yarısında boşaldılmışdır.
Thimliç Ohinqa ölçüsü kiçik olsa da, Zimbabvenin cənubundan 3600 kilometr məsafədə yerləşən Böyük Zimbabve İmperiyasının memarlıq üslubunu əks etdirir. Lakin Böyük Zimbabve memarlığı tikililərinin formalı daşlarla tikildiyi halda, Thimliç Ohinqada hazır kubşəkilli daşlardan faydalanılmışdır. Nəticədə Thimliç Ohinqa Şərqi və Cənubi Afrikanın müxtəlif yerlərində ənənəvi bir üsluba çevrilən savanna müdafiə memarlığının bir nümunəsidir. Bu üslub daşdan qurulmuş yaşayış evlərini və Viktoriya gölü bölgəsində geniş yayılmış kommunal, mərkəzləşdirilmiş idarəetmə sistemini təsvir edir. Bu daş divarlı tikililərin sonrakı formalarını qərbi və cənub-qərbi Keniyadakı bəzi ənənəvi evlərdə görmək olar.
Şifahi mənbələr Thimliç Ohinqanın Kadem, Kanyamva bölgələrində, eyni zamanda Tanzaniyada olan qonşu etnik qruplardan qorunmaq üçün o zamankı sakinlər tərəfindən qurulduğunu göstərir. Hələ də bilinməyən səbəblərə görə Thimliç Ohinqa orijinal inşaatçıları tərəfindən tərk edilmişdir. Vaxt keçdikcə, 15-19-cu əsrlər arasında digər icmalar əraziyə köçdülər və kompleksdə yaşayanlar tikililəri təmir edərək onları qorudular. Yenidən işğal və təmir strukturların qorunmasına mane olmurdu. Müdafiə qalası olmaqdan başqa, Thimliç Ohinqa həm də iqtisadi, dini və sosial bir mərkəz idi. Keniya Milli Muzeyləri tərəfindən aparılan arxeoloji tədqiqatlar dulusçuluq kimi məhsulların istehsalını ortaya çıxarmış, eyni zamanda insan və heyvan sümüklərini aşkarlamışdır.
Tikililərin daxilində dəhlizlər, kiçik əlavələr və çökəkliklər kimi müxtəlif növ bölmələr var. Bəzi bölmələrə kişilərin "ajua" kimi oyun oynadığı oyun bölmələri və qadınların taxıl təmizlədiyi yerlərdə itiləyici daşlar daxildir. Həmçinin mal-qara, qoyun, keçi, toyuq, ördək və firəngtoyuğu kimi ev heyvanları üçün bölmələr və bağlar üçün qoruyucu divarlar da inşa edilmişdir.
Giriş yolları məqsədyönlü şəkildə azaldılmışdı ki, ziyarətçilər girişin yaxınlığındakı bir gözətçi qülləsində yerləşən mühafizəçilər tərəfindən tez tabe edilsinlər. Ucaldılmış qayalar üzərində qurulmuş gözətçi qülləsindən bütün kompleksi asanlıqla müşahidə etmək mümkündür.
Thimliç Ohiqga sakinlərinin həmçinin evləri, yemək sahələri, heyvan ağılları və bir qida anbarı olan daha kiçik yan qalaları var idi.
Qoruma
Keniya Vəhşi Təbiət Xidməti və Keniyanın Milli Muzeyləri Thimliç Ohinqa qorunan ərazisini yaradıblar. Ərazini əhatə edən meşələrdə firəngtoyuğu, müxtəlif növ meymunlar, quşlar və antilop kimi vəhşi heyvanlar yaşayır. Keniyanın Milli Muzeyləri hökumət adından Thimliç Ohinqa Mədəni Landşaftının Ümumdünya irsi siyahısına daxil edilməsi ilə bağlı UNESCO-ya müraciət etmişdi. Ərazi 2018-ci ildə Ümumdünya irsi ərazisinə çevrilmişdir.
NVIDIA SLI
Scalable Link Interface (SLI) multi-GPU texnologiyası üçün bir marka adıdır. İki və daha artıq video kartın birlikdə istehsal etdiyi görüntünü tək çıxışda cəmləşdirən bir texnologiyadır. Ekran kartları paralel olaraq bağlanaraq görüntünü emal edir. ( Məsələn: İki video kartın birləşdirilməsi emal gücünü iki dəfə artırır)
SLI adı ilk dəfə 1998-ci ildə 3dfx tərəfindən istifadə olunmuşdur (Scan-Line Interleave). Bu texnologiya Voodoo 2 modelində ilk dəfə istifadə edilmişdir. 3dfx sonra NVIDIA kompaniyası tərəfindən satın alınmışdır. Beləliklə Voodoo modeli ekran kartlarının istehsalı dayandırılmışdır. 3dfx və NVIDIA tərəfindən isitifadə olunun bu iki SLI texnologiyası bir-birindən tamam fərqlənirlər. Bu SLI texnologiyası 2004-cü ildən NVIDIA tərəfindən təkminləşdirilməyə başlanılıb.
Fevral 2005
Gigabyte Technology üzərində 2 ədəd 6600 ardıcıllığı prosessor olan GV-3D1-68GT modelini bazara sürmüşdür. Bu model, anakartların SLI rejimində X16 slotu 2 slot arasında paylaştırması (X8 + X8) səbəbiylə yalnız Gigabyte tək bir anakartına uyğun idi.
Yanvar 2006
NVIDIA, üzərində iki ədəd GPU olan və prosessor başına 512mb GDDR3 yaddaşı olan 7900 GX2 modelini çıxarmışdır. Bu model ilk olaraq Dellin XPS ardıcıllığı modellərində iki ədəd (QUAD SLI) istifadə edilmişdir. Mart ayından sonra Alienware firması tərəfindən də istifadə edilməyə başlamışdır. Lakin bu məhsul son istifadəçi bazarına çıxmamışdır. Avqust 2006 da yeni versiyası olan 7950 GX2 son istifadəçi bazarına çıxarılmışdır.
Mart 2006
ASUS, Gigabyte dizaynına bənzəyən amma üzərində iki ədəd 7800GT prosessor olan N7800GT Dual modelini bazara çıxarmışdır. Bu modeldə də uyğunlaşma problemləri yaşanmışdı (nForce4 chipset istifadə bir neçə anakart ilə uyumluydu) və qiyməti də çox yüksək (800 $ ətrafı, 2 ədəd 7800GT daha ucuza alına bilirdi). Ayrıca bu ekran kartı xarici güc mənbəyinə ehtiyac duyan ilk ekran kartıdır.
Quad SLI
Quad SLI fikri ilk olaraq 2005-ci ilin əvvəllərində ortaya atılmışdır. Noyabr 2005-ci ildə Gigabyte Technology üzərində 4 ədəd PCIe x16 slotu olan bir anakart çıxarmışdır (GA-8N SLI Quad Royal).
2006-ci ilin əvvəllərində NVIDIA, həm 4 ədəd ekran kartının hər anakart quruluşunda istifadə edilməməsinə (Micro ATX, Flex ATX), həm də 1 ədəd artıqdan slotu soyuducu üçün istifadə edilməsi, inkişaf etmiş ekran kartlarının anakart üzərindəki digər slotları istifadəsini maneə törətməsi səbəbiylə tək ekran kartında 2 GPU istifadə 2 ekran kartı ilə Quad SLI etməyə qərar vermişdir. Lakin bu layihə də X16 slotunun 2 slot arasında paylaşdırılması səbəbiylə uyğunlaşmamışdır.
Hal-hazırda çıxan cüt nüvəli 9800X2 modelləri ilə normal SLI anakartlarda Quad SLI etmək mümkündür.
Hybrid SLI
Xüsusilə yeni nəsil Nvidia anakartlar üzərində olan bir xüsusiyyət bu sayədə anakartlar üzərində olan onboard NVIDIA çipsetinidə istifadə edə bilməkdədir. Amma son istifadəçi üçün ən böyük xüsusiyyəti Crossfire (çarpaz atəş) texnologiyasını olduğundan Hybrid SLI xüsusilə ekran kartları arasında fərqli versiyalarla uyğunsuzluq vardır. Xüsusilə bu anakart üzərində olan Nvidia görüntü çip dəstləri dövrə xarici qalması yerinə qrafik əməliyyatına daxil olub 2 dənə eyni model ekran kartı istifadəsində ilk karta görə 35%-ə qədər randıman təmin edərkən onboard üzərindəki aşağı model görüntü çip sayəsində + 5% ilə + 10% arası nümayişinin artımınına səbəb olmuşdur.
Jumak
thumb|250px|right Jumak - Alkoqollu içkilərin satıldığı və içildiyi restoran tipli məkan. Jumaklar Koreya sosial-kulturoloji mədəniyyətinin mühüm tərkib hissələlərindən biridir.
Mübahilə ayəsi
Mübahilə ayəsi — Müsəlmanların müqəddəs kitabı Quranın 3-cü surəsi Ali-İmran surəsinin 61-ci ayəsinə verilən ad. Ayə onda işlənən «nəbtəhil» kəlməsinə əsasən "mübahilə" adı ilə məşhurdur. Ərəb sözü olan Mübahilə kəlməsinin kökü elə ərəbcə olan "bəhl" sözündəndir və mənası "lənət etmək"dir. Bu sözün lüğətdə də mənası budur. Amma sonralar mənasını dəyişib, hər cür dua etmək mənasında işlənmişdir.
Ayə
Ayənin əsli, ərəbcəsi:
فَمَنْ حَاجَّكَ فِيهِ مِنْ بَعْدِ مَا جَاءَكَ مِنَ الْعِلْمِ فَقُلْ تَعَالَوْا نَدْعُ أَبْنَاءَنَا وَأَبْنَاءَكُمْ وَنِسَاءَنَا وَنِسَاءَكُمْ وَأَنْفُسَنَا وَأَنْفُسَكُمْ ثُمَّ نَبْتَهِلْ فَنَجْعَلْ لَعْنَتَ اللَّهِ عَلَى الْكَاذِبِينَ
Ayənin Azərbaycan dilinə olan tərcümələri:
(İsanın Allahın qulu və peyğəmbəri olması barədə) sənə göndərilən elmdən (məlumatdan) sonra buna (İsanın əhvalatına) dair səninlə mübahisə edənlərə de: “Gəlin biz də oğlanlarımızı, siz də oğlanlarınızı; biz də qadınlarımızı, siz də qadınlarınızı; biz də özümüzü, siz də özünüzü (bura) çağıraq! Sonra (Allaha) dua edib yalançılara Allahın lənət etməsini diləyək!”
Buna görə də sənə elm gəldikdən sonra, onun barəsində (İsa Məsih-əleyhissəlam haqqında) səninlə mübahisə edən (höcətləşən) kəsə de: «Gəlin biz öz oğullarımızı, siz öz oğullarınızı, biz öz qadınlarımızı, siz öz qadınlarınızı, biz özümüzü, siz də özünüzü (bizim canımız kimi olan kəsləri) çağıraq, sonra bir-birimizə nifrin edək, beləliklə Allahın lənətini yalançılara yağdıraq. (Peyğəmbər bu hadisədə imam Həsənlə İmam Hüseyni oğulları, Fatiməni qadın və Əlini canı kimi «mübahilə»yə, yəni ayədə işarə olunan qarşılıqlı nifrin etmə mərasiminə apardı və kafirlər təslim oldular.)
Sənə bilik gəldikdən sonra kim səninlə (İsanın) barəsində mübahisə edərsə, de: “Gəlin oğullarımızı və oğullarınızı, qadınlarımızı və qadınlarınızı, özümüzü və özünüzü çağıraq, sonra isə dua edib yalançılara Allahın lənət etməsini diləyək”.
Haqqında
Müsəlmanların müqəddəs kitabı Quranın bu ayəsinə və İslam mənbələrində olan hədislərə əsasən məsələ belə baş verib:
Müsəlmanların sonuncu peyğəmbəri Məhəmməd H.Q. 10-cu ildə bir neçə nəfəri Yəmənin Nəcran məntəqəsində İslamı yaymaq və təbliğ etmək üçün təyin edir. Nəcran məntəqəsinin xristianları da Məhəmmədlə danışıq aparmaq üçün bir nümayəndə heyətini Mədinəyə göndərirlər. Danışıqlar baş verir. Danışıqlardan sonra xristianlar deyir ki, "biz şəkdəyik, şübhə edirik." Və sonra bu ayə (Ali-İmran 61)nazil olur. Ayə nazil olduqdan sonra Məhəmməd xristianlara onlarla qarşlılqlı mübahilə edilməsini təklif edir. Təəccüb içində qalan xristianlar Məhəmməddən biraz vaxt, möhlət istəyirlər. Xristianlar gedib rəhbərləri ilə məsləhətləşirlər. Rəhbərləri onlara "Siz bu təklifi qəbul edin. Əgər Məhəmmədin qarğış etməyə hay-küylə, təm-təraqlı və çoxlu adamla gəldiyini görsəniz, əsla nigaran olmayın və bilin ki, çox da mühüm məsələ yoxdur. Amma əgər az saylı adamla gəlsə, mübahilə fikrindən dönün və onunla saziş bağlayın." Ayəyə əsasən mübahilə günü tərəflər, yəni müsəlman və xristianlar mübahiləyə öz oğlanlarını, qadınlarını və nəfslərini gətirməli idilər. Mübahilə günü Müsəlmanlar tərəfdən mübahiləyə gedən, Məhəmməd özü ilə qızı Fatiməni, əmisi oğlu və yeznəsi Əlini, nəvələri Həsən və Hüseyni gətirir. Xristianlar mübahilədən imtina edir, nəticədə mübahilə baş vermir. Tərəflər arasında saziş bağlanır. Sazişə əsasən xristianlar müsəlmanlara hər biri 40 dirhəm qiymətində olan 2000 hillən verməli idilər.
Haqqında nəql olunan kəlamlar
atam mənə Nədr b. Süveyddən, o ibn Sinan, o da Əbu Abdullah (imam Cəfər əs-Sadiq a.s)-dan danışdı, dedi: “Nəcran xristianlarını təmsil edən bir heyət, Rəsulullah s.a.a-in hüzuruna gəldi. rəhbərləri Əhtəm, Aqib və Seyyid adlı şəxslər idi. Görüş zamanı, onların namaz vaxtı girdi. Qalxıb zəng çaldılar və sonra ibadət etdilər. Bunu görən səhabələr dedilər: “ya Rəsulullah s.a.a, sənin məscidində belə etmələrinə icazə verirsən?” Rəsulullah s.a.a dedi: “mane olmayın.” İbadətlərini qurtarandan sonra Rəsulullah s.a.a-ə yaxınlaşdılar və dedilər: “Nəyə dəvət edirsən?” Rəsulullah s.a.a dedi: “Allahdan başqa ilah olmadığına, mənim Allahın Rəsulu olduğuma, İsanın yaradılmış, yeyən, içən və dəf-i ehtiyac edən bir qul olduğuna şahidlik etməyə dəvət edirəm.” Onlar dedilər: “Yaxşı, İsanın atası kim idi?” bu zaman Rəsulullah s.a.a-ə vəhy yolu ilə belə deməyi əmr edildi: “Onlara de: “Siz Adəm haqqında nə deyirsiniz? O, yaradılmış, yeyən, içən, dəf-i ehtiyac edən və cinsi birləşmədə olan bir qul idi?” Rəsulullah s.a.a onlara bu sualı verdikdə, onlar dedilər: “Bəli.” Rəsulullah s.a.a soruşdu: “Yaxşı, atası kim idi?” Onlar bu sual qarşısında çaşıb qaldılar və verəcək cavab tapa bilmədilər. Bundan sonra uca Allah: “Həqiqətən, Allah yanında İsanın vəziyyəti, Adəmin vəziyyəti kimidir. Onu torpaqdan yaratdı. Və Artıq sənə gələn elmdən sonra, onun haqqında səninlə mübahisə qalxsa … Allahın lənətini yalan danışanların üstünə edək.” ayələrini nazil etdi. Rəsulullah s.a.a onlara dedi: “Gəlin mənimlə mübahilə edək, əgər mən doğru deyirsinizsə, lənət sizə olsun, əgər yalan söyləyirsə mənim üzərimə olsun.” Onlar dedilər: “Adil bir təklif etdin” Sonra lənətləşmə üçün sözləşdiniz. Yerləşdikləri yerlərə geri dönükləri vaxt başcıları Seyyid, Aqib və Əhtəm belə dedilər: “Əgər bizimlə lənətləşməyə qövmünü gətirsə, onunla lanətləşərik. Çünki peyğəmbər olmadığı aydın olar. Əgər xüsusi olaraq öz Əhli Beytini gətirsə, lanətləşmərik. Çünkü ancaq doğru söylədiyi halda Əhli Beytini gətirə bilər.” Səhər olanda Rəsulullah s.a.a-in yanına gəldilər. Əli, Fatimə, Həsən və Hüseyin a.s Rəsulullah s.a.a-in yanında idi. Bu mənzərəni görən xristianlar belə dedilər: “Kim bunlar?” Onlara deyildi: “Bu adam onun əmisi oğlu, vəsisi və kürəkəni Əli b. Əbu Talibdir, bu qızı Fatimədir və bu ikisi də oğulları Həsən və Hüseyindir.” bundan sonra xristianlar oradan ayrıldılar. Rəsulullah s.ə.ə-ə dedilər: “Biz, səni razı etməyə hazırıq. mübahilə etməyək.” Rəsulullah s.a.a cizyə qarşılığında onlarla razılaşdı. Beləcə yurdlarına geri döndülər.”
mənə Əli b. Hüseyin b. Şəvzəb və Cəfər b. Məhəmməd b. Misvar r.a danışdılar, dedilər: Muhəmməd b. Abdullah b. Cəfər əl-Himyəri bizə atasından, o da Reyyan b. Saltdan danışdı, dedi: (imam Rza a.s Abbasi kralı Məmunun məclisində müxalif alimlərdir itrət haqqında Qurandan dəlil gətirərkən belə dedi) ”üçüncü ayə: Allah-u Təala varlıqlarından tərtəmiz olanları ayırdığında mübarək ayəsində peyğəmbərinə onlarla birlikdə mübahələ etməyə getməsini əmr edərək belə buyurdu: “Sənə bilik gəldikdən sonra kim səninlə(İsanın) barəsində mübahisə edərsə, de: “Gəlin oğullarımızı və oğullarınızı, qadınlarımızı və qadınlarınızı, nəfsimizi və nəfsinizi çağıraq, sonra isə dua edib yalançılara Allahın lənət etməsini diləyək” (Al-i İmran, 61) Bu ilahi əmrdən sonra Rəsulullah s.a.a Əli, Həsən, Hüseyn, və Fatiməni a.s çölə çıxarıb onları öz yanında apardı. Ayədəki “nəfsimiz” və “nəfsiniz” sözünün mənasını bilirsinizmi görəsən?” Alimlər dedilər: “Allah-u Təala onunla Rəsulullah s.a.a-in özünü nəzərdə tutmuşdur.” imam a.s dedi: “səhv edirsiniz, çünki Allah-u Təala onunla Əli b. Əbu Talib a.s-ı nəzərdə tutmuşdur. Bunun dəlillərindən biri Rəsulullah s.a.a-in bu sözüdür: “ya gərək Vəliəoğulları bu işlərindən əl çəksinlər, ya da özüm kimi birini (onlara qarşı) göndərəcəyəm.” Yəni Əli b. Əbu Talib a.s-ı. Ayədəki “oğullar” sözündən məqsəd Həsən və Hüseyin a.s-dır. “Qadınlar” sözündən məqsəd isə Fatimə s.ə-dır. Bu, heç kimin fəzilətdə onlardan önə keçə bilməyəcəyi bir xüsusiyyətdir. Heç kimin o xüsusiyyətdə onlara çata bilməyəcəyi bir üstünlükdür və heç bir varlığın o üstünlükdə onları keçə bilməyəcəyik bir şərəfdir. Çünki Rəsulullah s.a.a Əlinin nəfsini öz nəfsi saymışdır. Bu da üçüncü ayədir.”
mənə Süleyman ibn Əhməd danışdı, dedi: mənə Əhməd ibn Davud əl-Məkki və Məhəmməd ibn Zəkəriyyə danışdılar, dedilər: bizə Bəşir ibn Mehran danışdı, dedi: Məhəmməd mənə Davud ibn Əbu Hinddən, o Şaabidən, o da Cabirdən danışdı, dedi: “Aqib və Teyyib Rəsulullah s.ə.ə.-in yanına gəldilər və Rəsulullah s.ə.ə onları mübahiləyə dəvət etdi. Onlar da ertəsi günü lənətləşmək üçün sözləşdiniz. Ertəsi günü Rəsulullah s.a.a Əli, Fatimə, Həsən və Hüseyinin əlindən tutaraq gəldi və gəlmələri üçün onlara (xristianlara) xəbər göndərdi. Lakin (xristianlar) gəlmədilər və xərac qəbul etdilər. Rəsulullah s.a.a dedi: “Məni haqq ilə göndərən Allaha and olsun ki, əgər xeyir desəydilər vadi təpələrinə atəş yağdıracaktı.” Onlar haqqında “Gəlin oğullarımızı və oğullarınızı, qadınlarımızı və qadınlarınızı çağıraq” ayəsi nazil oldu. ayədəki “nəfsimizi və nəfsinizi” sözü ilə Rəsulullah s.a.a və Əli b. Əbu Talib, “oğullarımızı” sözü ilə Həsən ilə Hüseyin, “qadınlarımızı” sözü ilə də Fatimə nəzərdə tutulmuşdur.”
Mübahilə ayəsi mövzusu ilə bağlı İslam mənbələrində olan bir çox başqa hədislər də mövcuddur. * Şeyx Nəcaşi, “Rical Nəcaşi”, səhifə 165, 437-ci ravi
ABŞ Cənub Komandanlığı
Amerika Birləşmiş Ştatları Cənub Komandanlığı — Birləşmiş Ştatlar Müdafiə Nazirliyinin 11 Vahid Döyüş Komandanlığından biridir. 6 iyun 1963-cü ildə qurulmuşdur və əməliyyat sahəsi Mərkəzi və Cənubi Amerika ilə Karib dənizi hövzəsini əhatə edir. Mərkəzi Florida əyalətində yerləşən Doral şəhərində yerləşir.
Şahrux bəy
Həyatı
Şahrux bəy Aşur biy oğlu 1680-ci ildə Fərqanədə doğulmuşdu. Minq tayfasındandır. Əbülfeyz xanın ona verdiyi atalıq ünvanı ilə tanınırdı. Xanlıqda yaşayan minqlərin sayı və dəstəyi ona imkan verdi ki, hökmüranlıq uğrunda mübarizəyə başlasın. O, fiziki cəhətdən güclü, sərkərdəlik qabliyyəti cəhətdən mahir idi. Hakimiyyəti ələ keçirdikdən sonra mərkəz Talakurqanı seçdi. Burda meydan, məscid, hamam və bazar tikdirdi. Sonra hakimiyyətini Kokand, İsfar, Çadak, Çust və Nəməngana yaydı.
Mario Françesko Pompedda
Karlo Maryo Françesko Pompedda 18 aprel 1929-cu ildə İtaliyada dünyaya gəlmişdir. 1951-ci ildə katolik rahib olaraq təyinat almışdır. Əvvəl Pontifical Gregoryen Universitetindən teologiya (ilahiyyat), daha sonra Romadakı Pontifical Lateran Universitetindən utroque iure (həm sivil, həm də kanon) hüququ doktoru adı almışdır. 1995 İohan Pavel apolistik qanunu və “Universi dominici gregis”-in baş redaktoru olmuşdur. 1997-ci ildə Bisarcio Fəxri Baş Yepiskopu olaraq təyin edilmiş və eyni zamanda 1997-ci ildən 2004-cü ilə kimi Vatikan Ali Məhkəməsində kilsə hüququ mütəxəsisi olaraq xidmət göstərmişdir. Kanon hüququ haqqında üç kitab və məqalələr yazmışdır. 18 oktyabr 2006-cı ildə bilinməyən bir səbəblə müəmmalı şəkildə vəfat etmişdir.
Biosüzgəc
Biosüzgəc və ya biofiltr — sənayenin, məişətin və iri heyvandarlıq komplekslərinin maye halında olan tullantılarının bioloji üsulla təmizlənməsinə xidmət edən qurğu.
Ədəbiyyat
1. Axundov M. A., Mehrəliyev Ə. Ə., Əliyev A. R., Muradova E. Ə. Bioloji terminlər lüğəti. Bakı, 2005, 260 s.
Tibi
Tibi — İspaniyada yerləşən şəhər və bələdiyyə. Bələdiyyə Vals-d-Alkoy ərazisinin 70,38 km² hissəsini əhatə edir.
2010-cu ildə hesablamalara görə əhali 1745 nəfərə çatmışdır.
Mariya Yayna
Mariya Yayna (d. 25 yanvar 1982) — Rusiyanı təmsil edən su poloçusu.
Karyerası
Mariya Yayna, Rusiya yığmasının heyətində 2004-cü ildə Yunanıstanın Afina şəhərinin ev sahibliyində baş tutan XXVIII Yay Olimpiya Oyunlarında mübarizə apardı. Beşinci pillə uğrunda görüşdə Macarıstan yığmasını 12:11 hesabı ilə məğlub edən Rusiya yığması, Afina Olimpiadasını beşinci pillədə başa vurdu.
Tomomi Miyamoto
Tomomi Miyamoto (d. 31 dekabr 1978) — keçmiş Yaponiya qadın futbolçusu.
Biogöstərici növ
Biogöstərici növ – su mühitinin üzvi maddələrlə çirklənmə səviyyəsinin göstəricisi olan saprob orqanizmlər – heyvan və ya bitki növləridir.
Ədəbiyyat
1. Axundov M.A., Mehrəliyev Ə.Ə., Əliyev A.R., Muradova E.Ə. Bioloji terminlər lüğəti. Bakı, 2005, 260 s.
A sekko
Sekko işin sürətini artırmağa, iş günü ərzində freskaya nəzərən daha çox sahədə rəsm çəkməyə imkan verir, lakin freska qədər uzunömürlü deyil.
A sekko texnikası orta əsr rəssamlığında freska ilə eyni dövrdə yaranmış və xüsusilə XVII-XVIII əsrlərdə Avropada geniş yayılmışdı.
Anhoy
Anhoy (палл. Аньхуэй, Аньхуй, ; пиньинь Ānhuī) — Çinin şərqində əyalət.
Tarixi
Anxoy əyalətində qədim qəsəbə tikililəri kompleksi. Xuanşan dağı ətəyində yerləşən Anxay əyalətinin İ qəzasındakı qədim məskən kompleksi ənənəvi Xoy memarlıq məktəbi üslubunda tikilmişdir. Min və Tsin dövründə tikilmiş çoxlu sayda qədim yaşayış evləri və qəbilə məbədləri bizim vaxtlara qədər yaxşı qalmışdır. Min sülaləsi dövründə 29, Tsin zamanında isə 3611 tikili yaradılmışdır. Xoy məktəbi memarlıq üslubu burada hər şeydə gözə dəyir: zərif qravürlər və kirəmit üzərində naxışlarda, ev və məbədlərin ağac sütunları və daş divarlarında, orijinal və təmtəraqlı interyerdə. Bu qəsəbə və tikililər təkcə turistləri deyil, tarix və mədəniyyəti öyrənən alimləri də cəlb edir. Onlar turistik baxımdan nadir diqqətəlayiq yerlərdir və böyük tarixi əhəmiyyətə malikdir. Ən görkəmli yeri “Min və Tsin sülalələri dövründə Çinin yaşayış tikililəri Muzeyi” adını daşıyan Siditsun qəsəbəsi tutur. Görünüşcə öküzü xatırladan Xuntsun qəsəbəsi də bu cür şöhrətə malikdir. Siditsun qəsəbəsi İ qəzasının cənub-şərq hissəsində yerləşir. Burada Min və Tsin sülalələri dövründə ucaldılmış 300-dən çox ev və məbəd vardır. Onlardan 124-ü yaxşı vəziyyətdədir. Tikililərin və küçələrin yerləşməsi və planlaşması ilkin şəklində qalmaqdadır. Qəsəbədəki ev və məbədlər əzəmətlidir, əcnəbi memarlar bu məskəni “ən yaxşı qalan qədim məskən tikililəri kompleksi” və “dünyada ən gözəl qədim qəsəbə” adlandırırlar. Xuvenquantsışifan (məmur Xu Venquanın xatirəsinə tikilmiş məbəd), Juyyuytin (Juyyu sarayı), Taoliyuan (ərik və gavalı bağı), Siyuan (qərb bağı), Dunyuan (şərq bağı), Dafudi (“Dafu” – orta sinif məmuru mülkü), Tsineytan (böyüklərə ehtiram zalı), Lyuyfutan (xoşbəxtlik bəhəri zalı), Tsinyunsyuan (karyera bəhəri zalı), İnfutan (rifah himayəçisi zalı), Dutsintan (allahlara ehtiram zalı), və Linyuntan (yüksək bulud zalı) – qəsəbədə klassik memarlığın ən gözəgəlimli nümunələridir. Qədim Xuntsun qəsəbəsi İ qəzasının 11 kilometrliyində yerləşir. Qəsəbə görünüşcə öküzü xatırladır. Qərbdə Ley dağı yüksəlir, bu öküzün başıdır, onun yamacında 2 hündür ağac bitib, bu öküzün buynuzlarıdır. Tszi İn çayının üstündə Xuntsunun hər iki tərəfinə 4 körpü salınıb, bu öküzün 4 ayağıdır. Qəsəbədəki yüzlərlə tikililər öz ümumi görünüşü ilə öküzün bədənini xatırladır. Yuetszao nohuru öz aypara forması ilə heyvanın mədəsinə bənzəyir, qəsəbənin cənubundakı göl isə öküzün qarnıdır. Qəsəbənin əhalisi öz müdrikliyi ilə qəsəbəni öküz formasında yaratmışdır. Onun planlaşdırılması və xarici görkəmi isə o qədər zərif və gözəldir ki, qəsəbəni memarlıq tarixinin nadir əsəri adlandırırlar.
Bioloji axım
Bioloji axım – çaylarda diri və ölü orqanizmlərin, çirkləndirici maddələrin aşağıya, dənizlərə və okeanlara doğru yerdəyişməsidir.
Ədəbiyyat
1. Axundov M.A., Mehrəliyev Ə.Ə., Əliyev A.R., Muradova E.Ə. Bioloji terminlər lüğəti. Bakı, 2005, 260 s.
126 (ədəd)
Yüz iyirmi altı — say sistemində ədədlərdən biridir. Yüz iyirmi beşdən sonra, yüz iyirmi yeddidən əvvəl gəlir.
Videomətn
Videomətn — Çox sayda abonentin bir mərkəzi kompüterlə ikitərəfli əlaqə ilə idarə edildiyi sistem.
Videomətn şirkətləri ev bankçılığı xidmətindən əlavə xəbərlər, alış-veriş, mülk alış-satışı, aviabilet satışı kimi müxtəlif xidmətlər də təklif edirlər.
Con Pertvi
Con Devon Ronald Pertvi — İngilis aktyor. Ən çox 1970 və 1974-cü illər arasında "Doktor Kim" serialında üçüncü Doktorun rolunda oynayan aktyor kimi tanınır.
Azərbaycan–Hindistan münasibətləri
Azərbaycan–Hindistan münasibətləri — Azərbaycan Respublikası ilə Hindistan Respublikası arasındakı mövcud ikitərəfli əlaqələr.
Münasibətlərin tarixi
1991-ci il dekabrın 26-da Hindistan Respublikası Azərbaycan Respublikasının Dövlət Müstəqilliyini tanımışdır.
Diplomatik əlaqələr
İki ölkə arasında diplomatik əlaqələr 1992-ci ilin fevral ayının 28-də qurulmuşdur.
Diplomatik əlaqələr 1992-ci ildə qurulsa da, sonrakı illər ərzində bu iki ölkə arasında əlaqələrin inkişafı yalnız beynəlxalq təşkilatlar səviyyəsində əməkdaşlıqla kifayətlənmişdir. Qeyd etmək lazımdır ki, BMT-də Dağlıq Qarabağla bağlı keçirilən səsvermələrdə Hindistan Respublikası 1996 – 1999-cu illərdə Azərbaycanın lehinə səs vermiş, 2000 – 2004-cü illərdə isə bitərəf qalmışdır. 2004-cü ilin sonuncu rübündə Azərbaycan Respublikasının Hindistanda səfirliyinin açılması iki ölkə arasında mövcud olan diplomatik əlaqələrin yüksələn xətlə inkişaf edəcəyinə zəmin yaratmışdır. İkitərəfli əlaqələrə toxunduqda qeyd etmək lazımdır ki, Hindistandan Azərbaycana nazir və nazir müavinləri səviyyəsində bir sıra səfərlər olmuşdur. Eyni zamanda Xarici İşlər Nazirlikləri arasında qarşılıqlı olaraq bir neçə səfər həyata keçirilmişdir.
Bu səfərlər içərisində Hindistanın Neft və Təbii qaz Nazirinin səfəri diqqəti cəlb edir. Hindistanlı nazir səfər zamanı ölkəsinin Azərbaycanda energetika sahəsində həyata keçirilən layihələrdə iştirak etmək niyyətində olduğunu bildirmiş, hindistanlı iş adamlarının Azərbaycanda neft-qaz sahəsinə sərmayə qoymaqda maraqlı olduqlarını vurğulamışdır. Qeyd etmək lazımdır ki, Hindistanla ikitərəfli əlaqələrin inkişaf etdirilməsi ilə yanaşı Azərbaycanın bu ölkə ilə TRASEKA və Şimal-Cənub nəqliyyat dəhlizi kimi regional layihələr çərçivəsində də əməkdaşlığı mövcuddur və bu əlaqələrin inkişaf etdirilməsi üçün münbit zəmin vardır. Qeyd etmək lazımdır ki, regionun aparıcı dövlətlərindən biri və regionda nəhəng iqtisadi potensiala malik olan bir ölkə kimi Hindistan Respublikası ilə Azərbaycan Respublikası arasında mövcud iqtisadi münasibətlərin inkişaf etdirilməsi mühüm əhəmiyyət kəsb edir. İki ölkə arasında iqtisadi əlaqələrin inkişaf etdirilməsi imkanları böyükdür və təəssüf ki, bu imkanlardan tam şəkildə istifadə olunmur. Ölkələrimiz arasında farmakologiya sahəsində əməkdaşlıq mövcuddur. Hindistanda farmakologiya sahəsinin inkişaf etdiyini nəzərə alaraq qeyd etmək lazımdır ki, hal-hazırda Hindistan Respublikasından xeyli miqdarda dərman preparatları Azərbaycana idxal olunur.
Azərbaycanla Hindistan arasında mədəniyyət sahəsində də əməkdaşlıq mövcuddur. 1996-cı il 19-20 oktyabr tarixlərində mədəniyyət sahəsində mübadilə çərçivəsində Bakıda hind teatr truppasının tamaşası təşkil olunmuş, 27 sentyabr 2005-ci il tarixində Hindistan kinosu günləri keçirilmişdir. “Azərbaycanın işğal olunmuş ərazilərində vəziyyət” adlı qətnamə layihəsi üzrə BMTnin Baş Assambleyasında 14 mart 2008-ci il tarixində keçirilmiş səsvermədə Hindistanın qeyd olunan layihənin əleyhinə səs verməsinin Azərbaycan tərəfində anlaşılmazlıq və ciddi narahatçılıq doğurmuş, iki ölkə arasında münasibətlərin inkişafına mənfi təsir göstərən hadisə olmuşdur. Azərbaycan Respublikası Hökuməti və Hindistan Respublikası Hökuməti arasında ticarət, iqtisadi, elmi və texnoloji əməkdaşlıq üzrə Hökumətlərarası Komissiyanın ilk iclasının 2009-cu il 26-27 noyabr tarixlərində keçirilmişdir.
Rəsmi əlaqələrin ardıcıllığı
20-24 yanvar 1995-ci il tarixində Hindistanın sabiq Xarici İşlər Naziri N.Vahranın rəhbərliyi ilə Hindistan nümayəndə heyəti Bakıda səfərdə olmuşdur. Nümayəndə heyətinin tərkibi Parlamentin üzvü Uttar-Pradeş ştatından M.K.Hamid və "Siyasət" qəzetinin baş redaktoru Zahid Ali Xandan ibarət olmuşdur. Səfərin məqsədi və Azərbaycan Respublikasının Xarici İşlər Naziri Həsən Həsənovla görüşün əsas mövzusu, 1994-ci ildə Mərakeşdə keçirilmiş İKT-nin VII Sammitində Azərbaycan və Albaniyanın birgə sponsorluğu ilə Cammu və Kəşmir haqqında təqdim edilən qətnaməyə aydınlıq gətirilməsi olmuşdur.
1995-ci ilin avqust ayında Hindistanın Baş auditoru və BMT Auditorlar Şurasının Sədri S.C.Somaya Bakıda BMT Komitəsinin yerli ofisinin qaçqınlar üzrə işini təftiş etmək məqsədilə Azərbaycanda səfərdə olmuşdur. S.C.Somayanın Azərbaycan Respublikası Xarici İşlər Naziri H.Həsənovla görüşü zamanı, Azərbaycan-Hindistan arasında ikitərəfli münasibətlərin gələcək inkişafı və möhkəmlənməsi məsələləri müzakirə olunmuşdur. S.C.Somaya xüsusilə azərbaycanlı mühasiblər üçün Hindistanda kursların təşkil olunmasına öz dövlətinin köməyini Azərbaycan tərəfinə təklif etmişdir.
1997-ci ilin mart ayında Hindistanın Xarici İşlər üzrə Katibi K.Raqhunat və Birgə Katibin səfəri zamanı Azərbaycan və Hindistan Xarici İşlər Nazirlikləri arasında Əməkdaşlıq haqqında Protokol paraflanmışdır.
1997-ci ilin oktyabr ayında Hindistanın Azərbaycandaki Səfiri R.M.Abhyankar Qandi İnstitutunun rəhbərlərindən ibarət qrupla Gəncə şəhərində səfərdə olmuş və burada şəhərin rəhbərliyi, Gəncə şəhəri Texnologiya İnstitutunun rektoru ilə də görüş keçirilmişdir. Görüş zamanı Hindistan tərəfindən kiçik və orta biznes üzrə mütəxəssislərin hazırlanması məqsədilə Texnologiya İnstitutuna yardım məsələsi müzakirə olunmuşdur. Bu proqrama həmçinin, fəaliyyətə yeni başlayan azərbaycanlı iş adamlarına kredit vermək üçün Bakıda Azərbaycan-Hind müştərək bankının açılması da daxil idi. Bunun üçün Hindistan Respublikasının səfiri "Azəriqazbank"-da olmuş və bankın idarə heyəti ilə görüşmüşdür.
1997-ci il dekabr ayında Hindistanın "Dünya Məlumatları" adlı mətbuat agentliyinin redaktoru S.Naqvi öz çəkiliş qrupu ilə Azərbaycanda səfərdə olmuşdur. O, Respublikamız haqqında televiziya oçerki hazırlamış və Hindistanın ən nüfuzlu televiziya kanalı "STAR TV" ilə Asiyanın 50 ölkəsinə yayımlanmışdır.
1998-ci il fevral ayında Hindistan Xarici İşlər Nazirinin Siyasi Məsələlər üzrə Müavini N.Dayal və Xarici İşlər Nazirliyinin birgə katibi A.Sen Bakıya səfər etmişlər. Səfər zamanı 1998-ci il fevralın 3-də "Hava məlumatı sahəsində Saziş", "İqtisadi və texniki əməkdaşlıq sahəsində Saziş", "Elm və texnologiya sahəsində Saziş" paraflanmışdır.
Bulbophyllum alleizettei
(Bulbophyllum alleizettei) —  fəsiləsinin  cinsinə aid bitki növü.
Azərbaycan–Hindistan münasibətləri
Rəsmi əlaqələrin ardıcıllığı
23-25 iyun 1998-ci il tarixlərində Hindistan Respublikasının Xarici İşlər üzrə Dövlət Naziri V.Race Azərbaycanda səfərdə olmuşdur. Nümayəndə heyətinin tərkibinə, Hindistan Respublikası Parlamentinin üzvü M.Ravale, Xarici İşlər Nazirinin müavini N.Dayal, Hindistan Respublikasının Azərbaycan Respublikasındakı səfiri R.M.Abhyankar, Hindistan XİN-in Birgə Katibi, Mərkəzi Asiya İdarəsinin rəisi A.Sen, Neft-Qaz Şirkətinin sədri B.K.Bora və "İndia Trade Promotion Orqanisation" təşkilatının icracı direktoru və s. daxil olmuşlar. Səfər zamanı bir çox məsələlər müzakirə olunmuş və Hindistan tərəfindən tez bir zamanda Bakıda Səfirliyin açılması arzusu ifadə olunmuşdur. Hindistan tərəfinin fikrincə, bu, iki ölkə arasında münasibətlərin gələcək inkişafına imkan yaradacaqdır. Həmçinin, Azərbaycan Respublikası və Hindistan Respublikası Xarici İşlər Nazirlikləri arasında əməkdaşlığa dair Protokol, Azərbaycan Respublikası və Hindistan Respublikası Hökumətləri arasında İqtisadi və Texniki Əməkdaşlıq sahəsində Saziş imzalanmışdır. Hindistanlı nazir Azərbaycan Respublikasının Prezidenti H.Əliyev, Milli Məclisin spikeri Murtuz Ələsgərov, Baş nazir A.Rasizadə tərəfindən qəbul edilmişdir.
Bulbophyllum alleizettei
Arealı
Bulbophyllum alleizettei növü Madaqaskar üçün endemik növdür.
Azərbaycan–Hindistan münasibətləri
Rəsmi əlaqələrin ardıcıllığı
14 sentyabr 1999-cu il tarixində Asiyada qarşılıqlı fəaliyyət və inam Müşavirəsinə üzv ölkələrin Xarici İşlər Nazirlərinin Almatıdakı görüşü çərçivəsində Azərbaycan Respublikasının və Hindistan Respublikasının Xarici işlər nazirləri Tofiq Zülfüqarov və C.Sinqh görüşərək, ikitərəfli münasibətlərin inkişafı haqqında fikir mübadiləsi aparmışlar.
18-19 may 2000-ci il tarixlərində Hindistan Respublikası Xarici İşlər Nazirliyi Mərkəzi Asiya idarəsinin katibi A.Sen Azərbaycan Respublikasında səfərdə olmuşdur. 2000-ci il 18 may tarixində Hindistan diplomatını Azərbaycan Respublikası Xarici İşlər Nazirinin müavini Xələf Xələfov qəbul etmişdir. Görüş zamanı iki ölkə arasında hərtərəfli əlaqələrin genişləndirilməsinə dair danışıqlar aparılmış, Dağlıq Qarabağ münaqişəsi, qaçqınlar və məcburi köçkünlərin problemi haqqında, həmçinin iki ölkə arasında mövcüd olan mədəni əlaqələr və bu əlaqələrin möhkəmləndirilməsi, iqtisadi və mədəni əlaqələrin genişləndirilməsi kimi bir sıra məsələlər müzakirə olunmuşdur.
Parlamentlərarası əlaqələr
Azərbaycan Respublikasının Milli Məclisində Azərbaycan-Hindistan parlamentlərarası əlaqələr üzrə işçi qrupu fəaliyyət göstərir. Bu işçi qrupu 5 dekabr 2000-ci il tarixində yaradılmış və ilk rəhbəri Zeynəb Xanlarova olmuşdur. 4 mart 2016-cı il tarixindən də Zeynəb Xanlarova işçi qrupunun rəhbəridir.
Nataliya Şepelina
Nataliya Şepelina — Rusiyanı təmsil edən su poloçusu.
Qovluq
Qovluq termini fayl sistemi obyektlərini qrafik istifadəçi interfeysində, office qovluqlarına bənzər təsvir etmək üçün tətbiq edilmişdir. İlk olaraq Mac OS-da istifadə edilib və Microsoft Windows sistemləri ailəsində Windows 95 ilə tətbiq olunmağa başlayıb. Bu gün bir çox əməliyyat sistemlərində istifadə olunur.
Nataliya Şepelina
Karyerası
Nataliya Şepelina, Rusiya yığmasının heyətində 2004-cü ildə Yunanıstanın Afina şəhərinin ev sahibliyində baş tutan XXVIII Yay Olimpiya Oyunlarında mübarizə apardı. Beşinci pillə uğrunda görüşdə Macarıstan yığmasını 12:11 hesabı ilə məğlub edən Rusiya yığması, Afina Olimpiadasını beşinci pillədə başa vurdu.
Qovluq
Bu təsvirə əsasən, başqa bir qovluqda yerləşən qovluq, altqovluq və ya daxili qovluq adlanır. Kompüterdəki bütün qovluqlar birlikdə iyerarxik bir struktur əmələ gətirir ki, buna kataloqlar ağacı deyilir.
Nataliya Şepelina
Karyerası
Daha sonra Nataliya Şepelina, Rusiya yığmasının heyətində 2008-ci ildə Çinin ev sahibliyində baş tutan XXIX Yay Olimpiya Oyunlarında mübarizə apardı. Yeddinci pillə uğrunda görüşdə Yunanıstan yığmasını 12:6 hesabı ilə məğlub edən Rusiya yığması, XXIX Yay Olimpiya Oyunlarını yeddinci pillədə başa vurdu.
Mayumi Omatsu
Mayumi Omatsu (d. 12 iyul 1970) — keçmiş Yaponiya qadın futbolçusu.
Milli komanda karyerası
Yaponiya milli komandasının heyətində 12 oyun keçirib, 1 qol vurub.